recursal/SuperWikiNEXT-32B huggingface dataset:
**תיארוך אורניום–עופרת (U–Pb)** הוא אחת משיטות התיארוך הוותיקות והמדויקות ביותר של תיארוך רדיומטרי. בשיטה זו ניתן לתארך סלעים, שגילם בין מיליון שנה ל-4.5 מיליארד שנים בשיעור דיוק שיוצר טעות עד טווח של 1% עד 0.1%.

שיטת תיארוך זו מבוצעת בדרך כלל על המינרל זירקון (ZrSiO4), אולם ניתן לעשות בו שימוש גם על מינרלים אחרים. זירקון קולט אטומי אורניום לתוך המבנה הגבישי שלו כמחליפים לזירקוניום, אבל דוחה בעוצמה עופרת. לזירקון יש טמפרטורת חסימה (הטמפרטורה שמתחתיה אינם חופשיים לעזוב את המינרל, כך שהשעון הרדיומטרי מתחיל לפעול) גבוהה מאוד, עמידות בפני שבירה מכנית ואדישות כימית גבוהה. כמו כן, זירקון יוצר מספר רב של שכבות גבישיות במהלך אירועים מטאמורפיים, כאשר כל אחד מהם יכול להוות עדות לגיל איזוטופי של האירוע. ניתן להשיג אנליזה מקומית של המיקרו-קרן באמצעות שיטות הלייזר ICP-MS אוSIMS.

המינרל משלב אטומים של אורניום ותוריום לתוך המבנה הגבישי שלו, אבל דוחה בתוקף עופרת. לכן סביר שכל תכולת העופרת של הזירקון היא רדיוגנית, כלומר היא מיוצרת אך ורק על ידי תהליך של דעיכה רדיואקטיבית לאחר היווצרות המינרל. לכן היחס הנוכחי בין עופרת לאורניום במינרל יכול לשמש כדי לקבוע את גילו של המינרל.

אחד מיתרונותיה המשמעותיים של שיטת תיארוך זו היא שכל דגימה מספקת שני שעונים, אחד המבוסס על התפרקות אורניום 235 לעופרת-207 עם זמן מחצית חיים של 700 מיליוני שנים בקירוב, ואחד המבוסס על התפרקות אורניום-238 לעופרת-206 עם זמן מחצית חיים של 4.5 מיליארדי שנים בקירוב, דבר המספק בדיקת הצלבה מובנית שמאפשרת לקבוע בדייקנות את גיל הדגימה גם אם חלק מהעופרת אבד. השיטה מסתמכת על שתי תגובות שרשרת נפרדות של דעיכה רדיואקטיבית: מאיזוטופ של אורניום 238U לאיזוטופ של עופרת עם זמן מחצית חיים של 4.47 מיליארד שנים, וכן תהליך דעיכה רדיואקטיבית שנקרא "סדרת האקטיניום" או "מפל הפלוטוניום" - דעיכה מ-235U ל-207Pb, עם זמן מחצית חיים של 710 מיליון שנים.

הערות שוליים
------------

1. ↑  Boltwood, B.B. 1907, On the ultimate disintegration products of the radio-active elements. Part II. The disintegration products of uranium: American Journal of Science 23: 77-88.
2. ↑  Parrish, Randall R.; Noble, Stephen R. 2003. Zircon U-Th-Pb Geochronology by Isotope Dilution – Thermal Ionization Mass Spectrometry (ID-TIMS). In Zircon (eds. J. Hanchar and P. Hoskin). Reviews in Mineralogy and Geochemistry, Mineralogical Society of America. 183-213.
3. ↑  SIMS ion micropobes able to achieve zircon analysis are SHRIMP or Cameca IMS 1270-1280. refer to Trevor Ireland, *Isotope Geochemistry: New Tools for Isotopic Analysis*, Science, December 1999, Vol. 286. no. 5448, pp. 2289 - 2290
**חומר מולקולרי** הוא חומר המורכב ממולקולות, הבנויות מאטומי אל מתכות הקשורים ביניהם בקשרים קוולנטיים. בין המולקולות מתקיימים קשרים בין מולקולריים חלשים יותר, ובעיקר קשרי מימן וקשרי ואן דר ואלס זמניים או קבועים.

תכונות החומרים המולקולריים
--------------------------

מאחר שבהתכה וברתיחה ניתקים הכוחות הבין מולקולריים החלשים יחסית בלבד, טמפרטורות ההיתוך והרתיחה של חומרים מולקולריים נמוכות יחסית, ורבים מהם נוזלים או גזים בטמפרטורת החדר. טמפרטורות ההיתוך והרתיחה של חומרים מולקולריים נקבעות על פי חוזק הקשרים הבין מולקולריים, ובפרט קיומם של קשרי מימן וכן חוזקם של קשרי הואן דר ואלס, המושפע בעיקר מגודל ענן האלקטרונים שלהם ומקוטביותם.

החומרים המולקולריים אינם מוליכים חשמל באף מצב צבירה מכיוון שהם אינם מכילים אלקטרונים או יונים ניידים.

חומרים מולקולריים
-----------------

מרבית היסודות האל מתכתיים, כגון חמצן O2, מימן H2, חנקן N2 וכלור Cl2, הם חומרים מולקולריים. בנוסף, ישנן תרכובות מולקולריות רבות המכילות אטומים של יסודות שונים הקשורים ביניהם בקשרים קוולנטיים, כגון מים H2O, פחמן דו-חמצני CO2, ומתאן CH4.

ראו גם
------

* מולקולה
* קשר קוולנטי
* קשרי ואן דר ואלס
* קשרי מימן
* סריג אטומרי
* סריג יוני
* סריג מתכתי

קישורים חיצוניים
----------------
אין תמונה חופשיתאין תמונה חופשית
**יהודית פריינד** (נולדה ב-1976) היא אשת חינוך, סופרת עיתונאית ומרצה חרדית. כמה מספריה היו לרבי-מכר, בהם הספרים להתראות ילדים ומשהו לקחת הביתה שפורסמו בבית נאמן, מוסף יתד נאמן לנשים לשעבר. כתיבתה מתאפיינת ברגישות רבה, ועוסקת בסוגיות רגישות אתן מתמודד המגזר החרדי. רבים מספריה עוסקים בפערים חברתיים ומרימים על נס את אנשי הצללים. פריינד מוזמנת להרצאות ולרבי שיח במסגרות חינוכיות-דידקטיות מגוונות, בהם בתי ספר למורים, סמינרים, וכינוסי תוכן לנשים. בהרצאותיה משלבת את הסיפור העיתונאי ואת הסיפור האנושי שמאחורי הקלעים.

ביוגרפיה
--------

פריינד נולדה וגדלה ברחובות. היא מתגוררת בבני ברק ועוסקת בחינוך ובכתיבה. מאז 1997 היא עובדת כעיתונאית בעיתון יתד נאמן, וכותבת לרוב בנושאים חברתיים. ספרה הראשון הוא **משא של איש אחד**.

החל מ-2019 מפרסמת פריינד טור שבועי פופולרי בעיתון "יתד נאמן", ומנגישה אקטואליה והתרחשויות פוליטיות מזווית ראייה ייחודית רוחנית. רבים מהחומרים שהובאו בטור השבועי שלה עובדו בשנת 2020 בספרה "זיכרון דברים" שיצא לאור בעיצומה של מגפת הקורונה והביא את הפן האנושי-יהודי של המגפה.

ספריה
-----

### ספרים למבוגרים

* **משא של איש אחד** – קובץ סיפורים קצרים.
* **משהו לקחת הביתה** – רומן משפחתי, רב מכר.
* **להתראות ילדים** – סיפור השואה והתקומה על רקע תל אביב הישנה. הסיפור זכה לתהודה רבה בקרב בני הדור השני והשלישי.
* **כורי הפחמים** – רומן משפחתי על רקע עיירת פיתוח דרומית.
* **נוגע בלב** – קובץ סיפורים.
* **סמבטיון חיי** – קובץ סיפורים ספרותיים, רבים מהם הומחזו ונלמדים במסגרת לימודי הספרות במכללות החרדיות.
* מתנה לאמא - אוסף רשימות ייעודיות על הורות, חינוך ומשמעות.
* מחר ניסע לירושלים (2018) - סיפור משפחתי המביא אל קדמת במת המיינסטרים את העם שבשדות וחכמת החיים הפשוטה, החפה מאילוצים וממוסכמות חברתיות המכתיבות את סדר היום והשיח במגזר החרדי-ליטאי.
* זיכרון דברים (2020) - רשמים, הגיגים סיפורים ותובנות בעקבות גל הקורונה הראשון.

### ספרים לילדים

* **גבעת המטאטא** – ספר ילדים טיפולי
* **רחוב קישטא** – 2 חלקים – ספר ילדים ביבליותרפי במהדורה אלבומית.
* הבית ברחוב קיבוץ גלוית
* מגדלים באוויר

קישורים חיצוניים
----------------

* רשימת הפרסומים של יהודית פריינד, בקטלוג הספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309749905171
* VIAF: 24312370
* WorldCat (עם VIAF): 24312370

 |
**חומר מסמיך** (**thickening agent**) הוא חומר המשמש בתעשיית המזון, התרופות והקוסמטיקה לשנות את הצמיגות של מוצר מבלי לשנות את תכונותיו האחרות. במוצרי מזון משמשים חומרים אלה לרוב להסמכת המוצר על מנת להגביר את יציבותו, לשמר את מרקמו ולהקל על הובלתו של המוצר, וזאת מבלי לשנות את טעמו.

סוג אחד של חומרים מסמיכים הוא החומרים המקרישים היוצרים קריש (ג'לי).

שימוש בתעשיית המזון
-------------------

חומרים מסמכים בתעשיית המזון מבוססים לרוב על פוליסכרידים: עמילנים גומי צמחי ופקטין או על חלבונים. בין העמילנים שנעשה בהם שימוש הם עמילן תירס, קטקורי, עמילן תפוחי אדמה, סאגו וטפיוקה. בין סוגי הגומי שנעשה בהם שימוש הם גומי חרוב, גומי דגנים, גומי גואר, גומי קדד, גומי ערבי, גומי קסנטן, גומי קארייה, גומי טארה, גומי גלאן וגומי ג'טי. חלבונים שנעשה בהם שימוש להסמכה הם קולגן, חלבון של ביצה וג'לטין (שהוא למעשה תצורה של הקולגן).

השימוש במסמיכים השונים תלוי באופי המזון אליו הוא מוסף ובמרקמו, כך למשל עמילן תירס אינו מתאים למזונות חומציים. 

### שימושים בבישול

גם בהכנת המזון ובבישול נעשה שימוש במסמיכים. קמח משמש להסמכת רטבים ומרקים. דגנים (כגון שיבולת-שועל, קוסקוס או קוסמין) משמשים להסמכת מרקים. לעיתים נעשה שימוש במוצרי חלב כגון יוגורט להסמכת מרקים. 

ג'לטין משמש לייצוב והסמכת קינוחים וממתקים, וליצרת קריש על ידי הסמכת מיצי פירות.

### סימון מסמיכים

בתעשיית המזון מסומנים המסמכים במספר E שנע בין 400 ל-450:

בין המסמיכים העיקריים המשמשים בתעשיים המזון נמנים: 

* חומצת אלגין (חומצה אלגינית) (E400), נתרן אלגיני (E401), אשלגן אלגיני (E402), אמוניום אלגיני (E403), סידן אלגיני (E404) - פולסכרידים המופקים מאצות ים חומות.
* אגר (E406) - פוליסכריד המופק מאצת ים אדומה
* קרגינן (E407) - פוליסכריד המופק מאצת ים אדומה
* גומי חרוב (E410, גומי טבעי המופק מזרעי עץ החרוב
* פקטין (E440) פוליסכריד המופק מתפוחים או מפרי הדר
* ג'לטין (E441) מיוצר לרוב מהידרוליזה של קולגן בעלי חיים.

קוסמטיקה
--------

חומרים מסמכים משמשים במוצרים קוסמטיים במטרה ליצור מרקם דמוי קריש במוצרים אלה ולייצב תחליבים שונים. בעיקר נעשה שימוש בפליאתילן גליקול, ובמסמיכים סינתטיים כמו חומצה פוליאקרילית, וכן בסוגי גומי טבעי. לעיתים נעשה שימוש בקריש פטרוליום ובשעווה המיוצרת מנפט.

ייצור חומרי נפץ
---------------

לעיתים נעשה שימוש בחומרים מסמכים על מנת להפוך חומרי נפץ נוזליים לצורת קריש על מנת להקל את העברתם. לרוב נעשה שימוש בניטרוצלולוזה או באסטרים של ניטראט.

קישורים חיצוניים
----------------

* סוגי מסמיכים בבישול

|  |  |
| --- | --- |
| בקרת זהויות עריכת הנתון בוויקינתונים | 
* GND: 4187624-6

 |
יהודית מבתוליה
בלאנש סוויט, בתפקיד יהודית
**יהודית מבתוליה** (באנגלית: **Judith of Bethulia**) הוא סרט אילם אמריקאי משנת 1914 בבימויו של ד. וו. גריפית' ובכיכובם של בלאנש סוויט והנרי וולת'אל. הסרט מבוסס על מחזה באותו שם שנכתב בידי תומאס ביילי אולדריץ'. זהו הסרט הראשון באורך מלא שנעשה על ידי חברת ההפקה ביוגרף (אנ'). לסרט זה מעמד מיוחד ביצירתו של גריפית', מחשובי המפתחים של אמנות הקולנוע ומגדולי הבמאים, בהיותו החוליה המקשרת בין הסרטים הקצרים לסרטי האפוס הגדולים שלו.

זמן קצר לאחר השלמת הסרט התגלעו חילוקי דעות בין גריפית' לביוגרף והוא עזב את החברה. ביוגרף עיכבה את יציאתו של הסרט לאקרנים עד לאחר עזיבתו, כדי לא לשלם לו את חלקו ברווחים.

צוות השחקנים
------------

* בלאנש סוויט – יהודית
* הנרי וולת'אל – הולופרנס
* מאי מארש – נעמי
* רוברט הארון – נתן
* ליליאן גיש –אם צעירה
* קייט ברוס – שפחתה של יהודית

תקציר העלילה
------------

הסרט מבוסס על ספר יהודית, אחד הספרים החיצוניים לתנ"ך. האשורים צרים על העיר בתוליה אשר מגינה על ירושלים. במהלך המצור הם לוקחים בשבי את נעמי (מאי מארש), אישה יהודייה תושבת בתוליה, וקושרים אותה לעמוד באוהל. פרנסי העיר המורעבת מוכנים להיכנע אבל ליהודית (בלאנש סוויט), אלמנה יהודייה תושבת העיר, יש רעיון כיצד להציל את עמה מרעב וכניעה,

יהודית מתקשטת והולכת בליווי שפחתה (קייט ברוס) אל המחנה האשורי. שם היא מצליחה להקסים את מפקד המחנה הולופרנס (הנרי וולת'אל), גנרל בצבאו של נבוכדנצר. היא מפתה אותו וגורמת לו לשתות לשוכרה ואז, לאחר שנרדם, עורפת את ראשו בעזרת סיף פרשים. היא חוזרת לבתוליה כגיבורה עם ראשו הערוף של הולופרנס.

כאשר חייליו של הולופרנס מגלים את גופת מפקדם הם נכנסים לפאניקה, נסים לכל עבר ונעמי משוחררת בידי אהובה, נתן (רוברט הארון). הסרט מסתיים בתיאור יהודית מתפללת תפילת הודיה לאלוהים, לבדה.

ביקורות
-------

הסרט קיבל ביקורות חיוביות. מגזין וראייטי כתב ב-27 במרץ 1914: "לא קל להתוודות שאינך ראוי למשימה נתונה, אך תיאור הולם של יהודית מבתוליה הוא, בלשון המעטה, תפקיד של אדם מבוגר".

המגזין The Moving Picture World כתב ב-7 במרץ 1914: "יצירה מרתקת של אמנות ברמה גבוהה, יהודית מביתוליה לא רק ידורג כהישג במדינה זו, אלא יילקח לתשומת ליבם של מפיקים זרים".

קישורים חיצוניים
----------------

ויקישיתוף מדיה וקבצים בנושא **יהודית מבתוליה** בוויקישיתוף

* "יהודית מבתוליה", במסד הנתונים הקולנועיים IMDb (באנגלית)
* "יהודית מבתוליה", באתר AllMovie (באנגלית)
* "יהודית מבתוליה", במסד הנתונים הקולנועיים KinoPoisk (ברוסית)

הערות שוליים
------------

1. ↑  
"Judith of Bethulia". ספריית הקונגרס. (באנגלית)
2. ↑  
הלחמי, יוסי (2004). "גריפית ו"יהודית מבתוליה"" (PDF). סינמטק תל אביב. p. 16.
3. 1 2  
"Judith of Bethulia (1914)". *A Cinema History*. (באנגלית)
4. ↑  
"Judith of Bethulia, A review by John DeBartolo". The Moving Picture World. (באנגלית)
**ליינקופל** (שם מדעי: ***Leinkupal***; משמעות השם: "משפחה נעלמת") הוא סוג של דינוזאור זאורופוד, שחי בקרטיקון התחתון באזור שכיום מוכר כצפון חבל הארץ פטגוניה שבארגנטינה. נכון להיום, הסוג מכיל רק מין אחד, ***Leinkupal laticauda***.

גילוי ותיאור
------------

בשנת 2014, המין *L. laticauda* תואר על ידי הפלאונטולוגים פבלו גלינה, סבסטיאן אפסטגויה, אלחנדרו הלוזה וחואן קנאל על סמך סדרה של מאובנים שהתגלו במשלחות חפירה שנערכו ב-2010 וב-2012. השם ליינקופל בא מהלחם של המילים הדרום אמריקאיות העתיקות "*lein*", שפירושה להיעלם, ו-"*kupal*", שפירושה משפחה. שם המין, "*laticauda*", בא מהלחם של המילים הלטיניות "*latus*", שפירושה רחב, ו-"*cauda*", שפירושה זנב.

המאובנים שעל פיהם תוארו הסוג והמין לראשונה היו סדרה של חוליות זנב ואמצע עמוד השדרה, שקיבלו את השמות "MMCH-Pv 63-1" עד "MMCH-Pv 63-8" (פרט "MMCH-Pv 63-1" משמש כהולוטייפ של המין בעוד השבעה הנוספים משמשים כפראטייפים).

מבנה גוף
--------

הסוג ליינקופל הוא זאורופוד ששייך למשפחת הדיפלודוקיים, ובדומה לשאר חברי המשפחה הוא היה חיה צמחונית שהלכה על ארבע רגליים בעלת צוואר ארוך וזנב ארוך שהסתיים במעיין "שוט". הליינקופל היה קטן בהשוואה לדיפלודוקיים מוכרים יותר, כאשר אורכו הגיע בין 9 ל-10 מטר וגבהו בירכיים היה בין 1.7 ל-2 מטר.

פלאואקולוגיה
------------

מאובנים של הסוג ליינקופל נמצאו בתצורת "בחדה קולוראדה", אזור שכיום הפך לצפון פטגוניה. ניתוח הרכב התצורה מצביע על כך שגילה הוא בין 140 ל-134 מיליון שנה לפנה"ס, ושהיו בה מישורים שהכילו נהרות שהתפצלו להרבה נחלים קטנים וקרובים (בדומה לדלתות בנות ימינו). בתור חבר למשפחת הדיפלודוקיים, הליינקופל ניזון מצמחים חשופי זרע גבוהים. הליינקופל חלק את סביבתו עם הדיקראוזאור בחדזאורוס, ועם דינוזאורים תרופודים שונים (אף על פי שעוד לא הוגדר סוג רשמי מהתצורה, נמצאו בה שרידים ששייכים ככל הנראה לאבליזאוריים ולדיינוניכוזאורים).

קישורים חיצוניים
----------------

ויקישיתוף מדיה וקבצים בנושא **ליינקופל** בוויקישיתוף
**בונה ספורצה** (**Bona Sforza**, ‏2 בפברואר 1494 - 19 בנובמבר 1557), הייתה בת למשפחת ספורצה, משפחת אצולה ממילאנו, שבשנת 1518 הפכה לאשתו השנייה של המלך הפולני זיגמונט הזקן.

חייה
----

בונה נולדה בעיר ויג'באנו שבצפון איטליה לדוכס מילאנו השישי, ג'אן גלאצו ספורצה ואשתו איזבלה, בתו של אלפונסו השני, מלך נאפולי. היא הייתה גם אחייניתה של ביאנקה מריה ספורצה, אשתו השלישית של מקסימיליאן הראשון, קיסר האימפריה הרומית הקדושה, ובכך קשורה הדוקות לקיסרות הרומית הקדושה. כשאמה מתה בשנת 1524 ירשה בונה את התארים "דוכסית בארי" ו"נסיכת רוסאנו", וכן הפכה למחזיקת הטענה לכתר של ממלכת ירושלים.

בונה הייתה פטרונית של אמני רנסאנס רבים, ובזכות האמנים האיטלקיים שנסעו עמה לפולין עם נישואיה החל הרנסאנס הפולני. היא גם נחשבת לאם המטבח הפולני המודרני, משום שהיא הביאה עמה ירקות איטלקיים בפעם הראשונה לשולחנות האוכל בפולין.

על פי מסורת יהודי העירה ווילקאווישק, עיר המוצא של משפחת חרל"פ (חייא ראש ליהודי פולין) המלכה בונה היא שנתנה עצים לבניית בית הכנסת בעיירה שנבנה בשנת 1545.

לאחר מותו של בעלה היא חברה לרבים בפולין הקתולית שהתנגדו לנישואי בנה, המלך זיגמונט השני, לבת האצולה הליטאית ברברה רדזיוויל, שהייתה קלוויניסטית. בונה נחשדה בהרעלת ברברה, משום שזו האחרונה נפטרה זמן קצר לאחר הכתרתה כמלכת פולין.

בונה עצמה נרצחה על ידי מזכירה הפרטי, ג'אן לורנצו פפקונדה, שככל הנראה פעל על פי הוראותיו של פיליפ השני, מלך ספרד, שרצה להתחמק מתשלום חובות עצומים למלכה הפולנית.

ילדים
-----

לבונה ספורצה ולזיגמונט הזקן (זיגמונט הראשון) נולדו חמישה ילדים שהגיעו לבגרות:

* איזבלה (1519-1558) - נישאה למלך הונגריה, יאנוש ז'פולאי.
* זיגמונט השני (1520-1572) - ירש את אביו כמלך פולין.
* סופיה (1522-1575) - נישאה להיינריך החמישי, דוכס בראונשווייג-לינברג.
* אנה (1523-1596) - נבחרה כמלכת פולין וכדוכסית הגדולה של ליטא לאחר מותו של אחיה הגדול, זיגמונט. נישאה לסטפאן באטורי, נסיך טרנסילבניה.
* קתרין (1526-1583) נישאה ליוהאן, דוכס פינלנד, שהפך ליוהאן השלישי, מלך שוודיה.

קישורים חיצוניים
----------------

ויקישיתוף מדיה וקבצים בנושא **בונה ספורצה** בוויקישיתוף
* בונה ספורצה, באתר "Find a Grave" (באנגלית)

הערות שוליים
------------

1. ↑  יש המאמינים כי המונה ליזה היא בעצם איזבלה מנאפולי, אמה של בונה ספורצה.

|  |  |  |
| --- | --- | --- |
| **הקודמת**:**ברברה ז'פולאיה** | **מלכת פולין** 18 באפריל 1518 - 1 באפריל 1548 | **הבאה**:**אליזבת, ארכידוכסית אוסטריה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275776205171
* BnF: cb121458465 (data)
* GND: 119138158
* ICCU: CFIV179548
* ISNI: 0000 0001 1577 1623
* LCCN: n83073803
* NKC: jo2003168192
* NLP: A11860029
* NTA: 074889737
* RERO: 02-A009969289
* RKD: 459849
* SUDOC: 029939313
* VcBA: 495/6721
* VIAF: 88717722
* WorldCat: lccn-n83073803

 |
**אוסטז'שוב** (בפולנית: **Ostrzeszów**; בגרמנית: **Schildberg**) היא עיירה בפולין בפרובינציית פולין גדול. היא ממוקמת במרחק של כ-80 ק"מ מוורוצלב, 170 ק"מ מקטוביץ, ו-160 ק"מ מפוזנן. נכון לשנת 2011 מנתה אוכלוסיית העיר 14,659 נפש.

העיר הוקמה במאה ה-13, ובמאה ה-14 תחת שלטונו של קז'ימייז' הראשון, מלך פולין, הוקם בה מבצר והיא הוקפה בחומה. בין המאות ה-16 וה-18 שימשה העיר כעיר מחוז, ובה פעלו בתי המשפט המחוזיים. בזמן המלחמה הצפונית הגדולה, שרפו השוודים את העיר והחריבו את חומותיה. במהלך המאה ה-19 החליפה העיר ידיים כמה פעמים, ועברה משלטון פולני לשלטון פרוסי, ובחזרה.

יהדות שילדברג
-------------

היהודים הראשונים הגיעו לאזור שילדברג במחצית המאה ה-12, (טרם שהפכה לעיר) והיו סוחרי מלח. במשך כמה מאות שנים, לא נחשבו היהודים כבני המקום, וזאת בעקבות הסתייגותם של נזירים מהמנזר המקומי שהתנגדו לנוכחות יהודית בעיר. עם זאת חיו יהודים בכפר קטן בשם בּוֹרֶק, שלימים הפך פרוור של שילדברג. בגלל התנגדות הנזירים נבנו מבני הקהילה כגון בתי כנסת, מקווה טהרה, ותלמודי תורה, בפרוורים. בשנת 1820 נשרפה העיר, ועימה נשרף בית הכנסת עד היסוד, אך יהודי העיר אספו תרומות, ובשנת 1822 נחנך בית הכנסת החדש.

על קיומם של בתי קברות, ידוע כבר מסוף המאה ה-18, לפני כן נקברו יהודי העיר בבית הקברות שבקֶמְפֶּן (בפולנית: Kępno) ובזה שבדוּרוֹכוֹב (בפולנית: Doruchów).

בפרוטוקולים של אוסטז'שוב, מוזכרים יהודים החל משנת 1680, בתפקידי בנקאים, מוזיקאים, ספרים, ויצרני פאות. על פי פרוטוקול של גילדת החייטים של העיר, משנת 1800, עולה כי התגלע סכסוך בין חייטים נוצרים חברי גילדת החייטים, לבין חייטים יהודים. הסכסוך נפתר, בקבלת חייטים יהודים אחדים כחברים בגילדת החייטים של שידלוביץ.

בית ספר יהודי היה קיים בעיר כבר בשנת 1841. בשנת 1870 למדו בבית הספר 73 תלמידים, מנהל בית הספר היה ד"ר ברנהרד קלמפנר. בשנת 1906 נבנה בניין חדש עבור בית הכנסת, אך בעקבות הגירה שלילית של יהודים מן העיר, למדו בו רק 20 תלמידים.

הרבנים אשר כיהנו בשילדברג היו: הרב **איסק לוי** (נפטר בשנת 1858), הרב ***משה אהרון באך***, הרב **סלומון שרייבר**, הרב ד"ר **אשר (אדולף) זינגר** (נפטר בשנת 1889), הרב **מרמורשטיין**, הרב ד"ר משה לייב במברגר, הרב ד"ר **קראוס**.

לאחר מלחמת העולם הראשונה עזבו מרבית היהודים את העיר ועברו להתגורר בגרמניה. בעיר נשארו כמאה יהודים בלבד, אלה המשיכו להפעיל את מוסדות הקהילה, אשר דאגו לשחיטה, קבורה, תמיכה בעניים ועוד. בראש הקהילה עמד מר מכלוביץ', אשר בשנת 1922, עת עזב הרב קראוס את העיר, נטל על עצמו גם את סמכויותיו של הרב.

בשנת 1939 היו בעיר כעשרים יהודים בלבד, ועם כניסת הנאצים לעיר, הם גורשו לגטו ורשה, ושם מצאו את מותם.

קישורים חיצוניים
----------------

ויקישיתוף מדיה וקבצים בנושא **אוסטז'שוב** בוויקישיתוף
* 

* אתר האינטרנט הרשמי של אוסטז'שוב
* אוסטז'שוב - באתר - Jewish Records Indexing - Poland
* אוסטששוב (פולין), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007496771405171
* GND: 4363227-0
* LCCN: no2003107453
* MusicBrainz: 7c534d59-30fd-43b9-8dd3-2b633cab14fb
* NKC: ge914589
* VIAF: 138720149
* WorldCat: lccn-no2003107453

 |
פירוש נוסף ערך זה עוסק בכדורגלן שנולד ב-1978. אם התכוונתם לכדורגלן שנולד ב-1981, ראו לואיס גרסיה פרננדס.

**לואיס חאבייר גרסיה סאנס** (בספרדית: **Luis Javier García Sanz**‏; נולד ב-24 ביוני 1978 בבדלונה (אנ')) הוא כדורגלן עבר ספרדי ששיחק בעמדת הקשר ההתקפי.

קריירה
------

גרסיה התחיל את דרכו בתור שחקן בברצלונה, בה גדל. לאחר מכן עבר לריאל ואיאדוליד, ממנה הושאל לקבוצת דפורטיבו טולדו(אנ'), לאחר מכן לטנריפה (שם התאמן תחת רפאל בניטס) – איתה עלה לליגה העליונה בספרד, ואז חזר לוויאדוליד. לאחר מכן, עבר לאתלטיקו מדריד וכעבור שנה חזר לקבוצת נעוריו – ברצלונה.

בשנת 2004 עבר לואיס גרסיה לליברפול – להתאמן תחת שרביטו של בניטס בפעם השנייה בקריירה. העונה הראשונה שלו בליברפול הייתה מוצלחת, ובעזרת השערים שלו בטורניר ליגת האלופות, זכתה ליברפול בגביע זה בפעם החמישית בתולדותיה. לאורך הטורניר הוא הבקיע שער נגד יובנטוס בוולה מ-30 מטרים לחיבור. בנוסף, הבקיע גרסיה את השער שהעלה את ליברפול לגמר – במשחק הגומלין מול צ'לסי. בעונה הראשונה שלו באנפילד הוא הבקיע 13 שערים וסיים כמלך השערים יחד עם סטיבן ג'רארד – קפטן הקבוצה. בעונתו השנייה בליברפול הוא הבקיע 11 שערים.

לאחר שעזב את ליברפול חזר לאתלטיקו מדריד, ולאחר מכן שיחק גם בראסינג סנטנדר. בשנת 2010 עבר לפנאתינאיקוס היוונית, וכעבור שנה עבר לשחק בליגת העל המקסיקנית. בשנת 2013 פרש ממשחק פעיל.

בספטמבר 2014 חזר גרסיה מפרישה וחתם בקבוצת אתלטיקו קולקטה מליגת ה-ISL ההודית עמה זכה באליפות הליגה. בתום העונה פרש ממשחק פעיל. ב-16 בינואר 2016 חזר לשחק כדורגל כשאר חתם בסנטרל קואסט מארינרס(אנ') מליגת העל האוסטרלית.

לואיס גרסיה שיחק גם בנבחרת ספרד, כולל במשחקי מונדיאל 2006, ובסך הכל לזכותו 20 הופעות במדי הנבחרת, בהן כבש ארבעה שערים.

חיים אישיים
-----------

גרסיה וכוכבי כדורגל נוספים שפרשו ממשחק פעיל חתמו בשנת 2018 על חוזה פרסומי עם חברת MyHeritage שבמסגרתו נדגמו ומופה הדנ"א שלהם לצורך הרחבת החשיפה של הציבור הכללי לגנטיקה ושירותי החברה.
לפי תוצאות הבדיקה שלו גרסיה הוא 84.7% איברי, 11.3% יהודי-ספרדי ו-4% ממקור של עמי האי הבריטי, את תוצאת הבדיקה שלו פרסם עם חולצה שעל גבה נכתב במקום מספר השחקן כי הוא "11.3% יהודי-ספרדי", כשהוא עצמו מביע כי "לא היה לו מושג מעולם שהוא ממוצא יהודי".

קישורים חיצוניים
----------------

ויקישיתוף מדיה וקבצים בנושא **לואיס גרסיה** בוויקישיתוף
* לואיס גרסיה, ברשת החברתית פייסבוק
* לואיס גרסיה, ברשת החברתית טוויטר
* לואיס גרסיה, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Luis Garcia discovers his roots with MyHeritage DNA, MyHeritage - Football DNA (באנגלית)
2. ↑  Luis Garcia, Spanish, I knew. But Jewish? Never saw that coming! Watch me get my @MyHeritage DNA results and discuss football rivalries at https://footballdna.myheritage.com/  #MyHeritageDNA #FootballDNApic.twitter.com/kyXjrhpjys, @luchogarcia14, ‏2018T11:50 (באנגלית)

| **נבחרת ספרד – מונדיאל 2006** |
| --- |
| 1 קסיאס • 
2 סלגאדו • 
3 פרניה • 
4 מרצ'נה • 
5 פויול • 
6 אלבלדה • 
7 ראול • 
8 צ'אבי • 
9 טורס • 
10 רייס • 
11 לואיס גרסיה • 
12 לופס •
13 אינייסטה • 
14 אלונסו •
15 ראמוס •
16 סנה •
17 חואקין •
18 פברגאס •
19 קניסארס •
20 חואניטו •
21 וייה •
22 פאבלו •
23 ריינה •
מאמן: אראגונס | ספרדספרד |
אישה מוסלמית ברעלה
נשים עם חג'אב
**רְעָלָה** היא פריט לבוש המשמש לכיסוי הראש או הפנים. בין היתר, נחשבת הרעלה לסממן של צניעות. אישה מוסלמית אדוקה מתחילה ללבוש רעלה לאחר קבלת הווסת, בדת המוסלמית, ונשים אדוקות לובשות אותה. מקור השם העברי הוא בספר ישעיה, שבו מתוארים לבושים שלבשו בנות ירושלים כדי להתייפות, ובהם רעלה.

היסטוריה
--------

פרופ' מועאזז אילמייה צ'יג (אנ') הטורקית, מומחית לחקר שומר, חקרה ומצאה שהרעלות הראשונות שימשו כוהנות מין בשומר. גם מהתנ"ך עולה כי הזונות בתקופה הכנענית, היו מכסות את פניהן במעין רעלה, כנראה כדי שקרוביהן לא יכירו אותן, כפי שעולה מפרשת יהודה ותמר.

מצד שני, מסמך משפטי אשורי מן המאה ה-13 לפנה"ס מעיד על איסור על לבישת רעלה לנשים פשוטות ובייחוד לזונות. גם טקסטים יווניים מתייחסים ללבישת רעלה כאל סימן של השתייכות למעמד גבוה יותר בפרס העתיקה. באירופה לבשו נשים אנגלו-סקסיות ואנגלו-נורמניות נשואות (עד שנת 1175 לפחות) רעלות על שיערן וחלק מפניהן. רק בתקופת בית טיודור (1485) הפכו רעלות לפחות נפוצות, עם כניסתם של הברדסים לאופנה. הרעלה הייתה מסמלת אבל ומוצמדת לקצה המצנפת של אישה "בשיא תקופת האבלות". בנוסף, היה נפוץ גם שימוש ברעלה כתחליף למסכה, ובכך להסתיר את זהותה של אישה המעורבת בפרשיית אהבים או בפעילות אחרת שהיא העדיפה לא לפרסם בציבור. רעלות גם נועדו להגן על העור מפני גורמי האקלים ולמנוע מאבק לחדור לפנים.

ביהדות
------

מהמשנה עולה שיהודיות בארצות ערביות היו מתכסות ברעלה. המשנה מתירה להן לצאת רעולות בשבת לרשות הרבים בלא לחשוש לאיסור טלטול, שהרי הרעלה היא חלק מלבושם: "ערביות יוצאות רעולות, ומדיות פרופות, וכל אדם, אלא שדברו חכמים בהווה".

**ערביות יוצאות רעולות** כותב הרמב"ם: "רעולות, שיש עליהן פעמונים, כלומר שהנשים הערביות יוצאות בפעמונים לפי שכך דרכן לעשות תמיד, והוא ממיני הקשוטין הנטפות והשרות והרעלות, ומזה הברושים הרעלו, כלומר הורעדו והונעו כדי שיפול פרים".

בימינו, קרא בית הדין של העדה החרדית שלא ללבוש "כיסויים משונים ותמוהים (וכל שכן רעלות)", לאחר שיותר ויותר נשים חרדיות, בעיקר מחוגים קיצוניים, החלו לאמץ את כיסוי הרעלה. הרב שלום משאש, שכיהן כרבה של ירושלים, ביקר אף הוא בחריפות את התופעה.

ראו גם
------

* איסור הצגת סמלים דתיים בבתי הספר בצרפת ("חוק הרעלה")
* בורקה
* חג'אב
* ניקאב
* צ'אדור

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רעלה** |
| ויקישיתוף תמונות ומדיה בוויקישיתוף: **רעלה** |

* גילה שטופלר, מאחורי הרעלה - הטלת הגבלות על עטיית כיסוי-ראש לנשים במדינות ליברליות, **משפט וממשל** , י"ב, תש"ע

הערות שוליים
------------

1. ↑  ישעיה ג' י"ט
2. ↑  ג'קי חוגי, מעריב, זו רעלה או שאת שמחה לראות אותי?, באתר nrg‏, 3 בנובמבר 2006
3. ↑  "ותסר בגדי אלמנותה מעליה, **ותכס בצעיף ותתעלף** ותשב בפתח עיניים, אשר על דרך תמנתה, כי ראתה כי גדל שלה, והוא לא נתנה לו לאשה: ויראה יהודה ויחשבה לזונה, כי **כסתה פניה**:" בראשית, ל"ח י"ד-ט"ו
4. ↑  משנה, מסכת שבת, פרק ו', משנה ו'
5. ↑  פירוש המשניות. מסכת שבת, פרק ו משנה ו
6. ↑  לראשונה, הבד"ץ יוצא נגד הרעלות
7. ↑  בספרו שמש ומגן חלק ב' אבן העזר ט"ז

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534144705171
* GND: 4195493-2
* LCCN: sh85142543

 |
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**גזפרום אינטרנשיונל** (באנגלית: **Gazprom EP International B.V**) היא חברה בת של תאגיד גזפרום, המתמחה ביישום פרויקטים בתחום חיפוש וסיקור, חקירה ופיתוח של פחמימנים מחוץ לשטחי הפדרציה הרוסית. זו למעשה הזרוע הבינלאומית של גזפרום. 

מטה החברה ממוקם באמסטרדם (הולנד) ולה סניפים ברוסיה - בסנט פטרבורג ומוסקבה. 

החברה הוקמה כדי לייעל את פעילות גזפרום מחוץ לשטחי הפדרציה הרוסית, אשר בעבר בוצעו על ידי כמה חברות. ריכוז כל הפעילויות הזרות בחברה אחת נועדו להבטיח את הגברת היעילות של תהליכי הניהול והמימון בתחום הבינלאומי.

הנהלה
-----

מנכ"ל החברה (באמסטרדם) הוא **אנדריי סטפנוביץ' פיק**. 

המועצה המפקחת הבינלאומית של גזפרום מורכבת מהאישים הבאים: **אנדריי קרוגלוב**, סגן יו"ר דירקטוריון גזפרום, ראש מחלקת הכספים; **וסבולוד ולדימירוביץ' צ'רפאנוב**, חבר מועצת המנהלים של גזפרום, ראש מחלקת גז, גז מעובה וייצור הנפט; יו"ר מועצת המנהלים של גזפרום בנק **אנדריי איגורייביץ'אקימוב**; סגן יו"ר מועצת המנהלים של גזפרום, **אלכסנדר מדבדב**.

תפקידים ופעילויות
-----------------

1. החזקה וניהול יעיל של חברות בנות הפועלות בתחום של חיפוש, חקר והפקה מחוץ לפדרציה הרוסית;
2. חיפוש, הערכה ורכישה של נכסי נפט וגז חדשים באזורים שונים בעולם;
3. ניהול פרויקטים ומעקב אחר הפעילות הבינלאומית של גזפרום;
4. ייצוג האינטרסים של גזפרום ביחסיה עם חברות אנרגיה זרות.
5. ניהול פרויקטים של גזפרום בתחום של חיפוש, חקר ופיתוח פחמימנים מחוץ לפדרציה הרוסית, הן ביבשה והן בחוג הקוטב;
6. תכנון ובנייה של תשתיות תעשייתיות במסגרת פרויקטים זרים (מתקני אספקת חשמל, תחבורה, עיבוד חומרי גלם פחמימנים ועוד).

חברת גזפרום אינטרנשיונל רואה במשימתה לתרום לחיזוק הפוטנציאל הכלכלי של החברה ולייעול הפעילות הבינלאומית ולפיכך פועלת להקמה ופיתוח של שותפויות בין הפדרציה הרוסית למדינות זרות בתחום הגז והנפט.

היסטוריה
--------

החברה החלה את דרכה בשנת 1998, כאשר תאגיד גזפרום, חברת Zarubezhneft וחברת Stroytransgaz הקימו מיזם משותף, חברת Zarubezhneftegaz, שנועדה לייצג את האינטרסים שלהן בפרויקטים זרים. בשנת 2007, גזפרום קנתה את מניות השותפים במיזם המשותף הזה ושינתה את שם החברה לגזפרום Zarubezhneftegaz. 

כמו כן בשנת 2007, החברה נרשמה בהולנד תחת השם גזפרום אינטרנשיונל, אשר נועדה למלא את האינטרסים של גזפרום באזורים שלא מכוסים על ידי פעילויותיה של חברת גזפרום Zarubefnegaz. 

בסופו של דבר, מצב עניינים זה חייב איחוד של מנגנוני המימון והניהול של מבנים עסקיים אלה, אשר בשנת 2011 הוביל להחלטה לרכז את כל האחראים לפרויקטים הזרים של גזפרום בתחום לחברה אחת, בשם גזפרום אינטרנשיונל. 

Gazprom International פועלת כמעט בשני תריסר מדינות באסיה, אפריקה, אירופה ואמריקה הלטינית ומתנהל משא ומתן על אפשרות כניסה לפרויקטים בשטח של מספר מדינות.

קישורים חיצוניים
----------------

* אתר האינטרנט הרשמי של גזפרום אינטרנשיונל
* גזפרום אינטרנשיונל, ברשת החברתית פייסבוק

* גזפרום אינטרנשיונל, ברשת החברתית טוויטר
* גזפרום אינטרנשיונל באתר חברת גזפרום
לוטננט ג'נרל סר **לואיס מקלספילד הית'** (באנגלית - **Lewis Macclesfield Heath**; ‏ 1885–1954) היה קצין בצבא הבריטי ובצבא הודו הבריטית הידוע בשל לחימתו במערכה במזרח אפריקה ובקרב סינגפור במלחמת העולם השנייה.

ביוגרפיה
--------

הית', המכונה "פיגי", נולד בהודו בשנת 1885, למשפחה בעלת מסורת צבאית, והתגייס לצבא הודו הבריטית בשנת 1906. בזמן מלחמת העולם הראשונה שירת בצבא הבריטי כקצין, בחזית המערבית, ונפצע מספר פעמים. לאחר המלחמה שירת במקומות שונים ברחבי האימפריה, ועם פרוץ מלחמת העולם השנייה שימש כמפקד הדיוויזיה ה-5 של צבא הודו הבריטית בדרגת מייג'ור ג'נרל. בתפקיד זה השתתף בכיבוש אריתריאה ואתיופיה, ובקרב על קרן, תחת פיקודו של הגנרל ויליאם פלאט, במסגרת המערכה במזרח אפריקה.

באפריל 1941 מונה לתפקיד מפקד הקורפוס ההודי ה-3, ונשלח למלאיה. עם פלישת יפן למלאיה, בדצמבר 1941, כשל בניסיון לעצור את הצבא היפני המתקדם, ולאחר נפילת מבצר סינגפור לידי היפנים, בקרב סינגפור בפברואר 1942 נפל בשבי, ובילה את יתר המלחמה במחנה שבויים יפני. 

לאחר שחרורו בשנת 1945 פרש משירות צבאי, ומת בביתו בעיר באת' בשנת 1954.

קישורים חיצוניים
----------------

* לואיס הית' אתר TracesOfWar (הולנדית)
* קציני הצבא ההודי 1939 - 1945
**לה קאסה דה מונדה דה מקסיקו** הוא המטבעה הלאומית של מקסיקו והוא נחשב למטבעה הוותיקה ביותר ביבשת אמריקה.

המטבעה המקסיקנית הוקמה בשנת 1535 על ידי המשנה למלך הספרדי אנטוניו דה מנדוסה על פי צו מהכתר הספרדי ליצור את המטבעה הראשונה ביבשת אמריקה. מטבעות הכסף של המטבעה ויורשו, פסו מקסיקני, הופצו באופן נרחב ביבשת אמריקה ואסיה עד המאה ה-19 והמטבעה הייתה לבסיס המטבעות הלאומיים המודרניים של מדינות רבות באזורים אלה בעולם, כולל דולר אמריקני, ין יפני ורנמינבי.

מאז 1983 מיוצרים מטבעות רק בסן לואיס פוטוסי. המטה העתיק הוא כיום מוזיאון לאומי לתרבויות (Museo Nacional de las Culturas) במקסיקו סיטי. הלקוח העיקרי של הוא בנק מקסיקו. מאז 13 בינואר 2014 מנכ"ל המטבעה הוא גיירמו הופקינס גאמז.

ב-6 באוגוסט 2019 חנות של המודעה נשדדה על ידי 3 שודדים שנטרלו את המאבטח והצליחו לגנוב מטבעות ושעונים בשווי 2 מיליון דולר (כ-50 מיליון פסו).

ראו גם
------

| עיינו גם בפורטל: |
| --- |
|  | **פורטל כלכלה** |

* פסו מקסיקני

קישורים חיצוניים
----------------

* 

* אתר האינטרנט הרשמי של המטבעה הלאומית של מקסיקו (בספרדית)

הערות שוליים
------------

1. ↑  "Nuestra Casa". La Casa de Moneda de México. אורכב מ-המקור ב-5 באפריל 2012. נבדק ב-30 בספטמבר 2012. `{{cite web}}`:  (עזרה)
2. ↑  *Journals of the Continental Congress, Volume 28*. 1785. pp. 354–357. נבדק ב-2008-02-05.
3. ↑  Global Financial Data, web.archive.org, ‏29 בספטמבר 2007

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n82020618
* SUDOC: 061496316
* VIAF: 263981584
* WorldCat: lccn-n82020618

 |
**Banner Grabbing** היא טכניקה המשמשת לליקוט מידע. בעזרתה ניתן לקבל מידע אודות מערכת הפעלה הפועלת בתחנה, שירותים, גרסאות ופורטים פתוחים.

מנהלי מערכת נוהגים להשתמש בשיטה זו כדי לבדוק את המערכות והשירותים ברשת, אך בניגוד אליהם תוקף רלוונטי עשוי להשתמש בטכניקה זו על מנת לאסוף מידע מקדים על הארגון ולנצל חולשות בשירותים וגרסאות עם פגיעות.

ניתן להשתמש בטניקה זו לליקוט מידע בשירותים הבאים:

* File Transfer Protocol - FTP (פורט 21).
* Hyper Text Transfer Protocol - HTTP (פורט 80).
* Simple Mail Transfer Protocol - SMTP (פורט 25).

ביכולתו של המשתמש לבצע פעולה זו באופן ידני או בעזרת כלים אוטומטיים. להלן מספר כלי עזר:

* Nmap
* Zmap
* Netcat
* Telnet

שימוש
-----

ליקוט מידע בעזרת תוכנת `Nmap`, יתבצע כדלקמן:

```
$ nmap 172.16.0.1 -sV

80/tcp open http Apache httpd 2.3.2 ((Ubuntu))
445/tcp open netbios-ssn Samba smbd 2.X (workgroup: example)
MAC Address: 29:2D:6A:D5:46:C3 (Asustek Computer)

```

ליקוט מידע בעזרת תוכנת `Netcat`, יתבצע כדלקמן:

* ניתן להזין כתובת IP במקום דומיין.

```
nc www.website.com 80
HEAD / HTTP/1.1

HTTP/1.1 200 OK
Date: Wed, 16 October 2017 22:10:40 EST
Server: Apache/2.0.46 (Unix) (Red Hat/Linux)
ETag: "1986-69b-123a4bc6"
Accept-Ranges: bytes
Content-Length: 1110
Connection: close
Content-Type: text/html

```

ראו גם
------

* Nmap
* Nikto
* Nessus
* סורק פגיעות

קישורים חיצוניים
----------------

* איסוף מידע בעזרת Nmap (באנגלית)
* איסוף מידע בעזרת Telnet (באנגלית)
**רן ונמה** היו צמד של זמרי עם ישראלים, שפעלו בישראל ומחוצה לה.

**רן אלירן** ו**נחמה הנדל** הכירו בתקופת שירותם הצבאי בלהקת הנח"ל. בשנת 1958 הם התחברו לצמד "רן ונמה" על מנת להתחרות על הזכות להופיע בתוכנית העשור למדינת ישראל, שהפיק מנחה הטלוויזיה האמריקאי הנודע אד סאליבן.

אד סאליבן, שהגיע במיוחד לארץ, בחר לאחר מיונים רבים את הצמד "רן ונמה" יחד עם הכנר יצחק פרלמן, להקת כרמון וצמד הפסנתרנים ברכה עדן ואלכסנדר תמיר. ההופעה בתוכניתו של אד סאליבן הזניקה את הקריירה של הצמד והוא המשיך בהופעות בארצות הברית ובקנדה והקליט שלושה תקליטים.

בתקופת פעילותם הקצרה כצמד הם הספיקו ליצור ולהקליט מספר רב של שירים בהם: "חמדתי" שכתב והלחין אמיתי נאמן, "טיול בשניים" שכתבה דליה למדני והלחין אריה לבנון, "אנה פנה דודך" (השיר שבו הופיעו בתוכניתו של אד סאליבן), "שיבולת בשדה", "כי תנעם", "הבה נגילה", "המגדלור", "טעם המן" של יצחק אליה נבון, "זמר נודד", "תפוח חינני", "המכתב", "פעמוני הצאן", "החמור", "היכן (צבעוני ביער)", "אני לדודי", "וייניקהו", "ניצני שלום", "אל גינת אגוז", "דבקה רפיח", "שיירת הרוכבים", "גמלים", "טיול בשניים", "שיר רועים", "נערי ברועים", "בלב הליל", "אתן במדבר", "אורחה במדבר", "בלדה על שלושה חתולים", "שירי לי", "פזמון הגז", "צאנה צאנה", "קול אורלוגין" ו"יפים הלילות בכנען".

בנוסף לכך הקליט הצמד גרסאות כיסוי (לשירים שבוצעו במקור על ידי זמרים אחרים) כמו: "אל אדמת לכיש" (במקור בביצוע עמנואל זמיר), "שיר הקטר" ו"הסלע האדום" (במקור בביצוע אריק לביא), "מחר" (במקור בביצוע להקת הנח"ל), "סימונה מדימונה" (במקור בביצוע ישראל יצחקי), "רב האור והתכלת" ו"תרנגול בן גבר" (במקור בביצוע להקת פיקוד מרכז).

לאחר מספר שנים קצר של פעילות, נפרד הצמד ורן אלירן ונחמה הנדל המשיכו בקריירה עצמאית.

לאחר מותה של נחמה הנדל בשנת 1998, הקליט והקדיש לה רן אלירן את השיר "קול פעמונים" שהלחין למילותיו של חיים קינן.

קישורים חיצוניים
----------------

ויקישיתוף מדיה וקבצים בנושא **רן ונמה** בוויקישיתוף

* רן ונמה, באתר Discogs (באנגלית)
* רן ונמה, דף שער בספרייה הלאומית
* רן ונמה, באתר MOOMA (בארכיון האינטרנט)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302859805171
* LCCN: n93017634
* VIAF: 121028929
* WorldCat: lccn-n93017634

 |
**Azure Data Explorer** הוא אחד משירותי הענן של Microsoft Azure. השירות מיועד לשמירה, עיבוד וביצוע אנליטיקות על נתוני ביג-דאטה, מאפשר לאחסן מידע מובנה, מובנה למחצה (כגון מידע בפורמט JSON) ולא מובנה (כגון טקסט חופשי).

עיבוד ושליפת המידע מתבצע בעזרת שאילתות אד-הוק תוך שניות בודדות.
המוצר מוצא בתצורת Platform as a Service) PaaS) כחלק מפלטפורמת Azure.

היסטוריה
--------

פיתוח המוצר החל בשנת 2014 לשימוש פנימי במרכז המחקר והפיתוח של מיקרוסופט בישראל. מטרת הפיתוח הייתה להתמודד בצורה טובה יותר עם שמירת וניתוח המידע שנשמר ב Azure. שמו הפנימי של המוצר היה קוסטו, על שם אבי הצלילה המודרנית, ז'אק קוסטו, בזיקה לצורך "לצלול באוקיינוס המידע".

המוצר הוכרז בגרסת preview בכנס מיקרוסופט איגנייט בשנת 2018 , ובפברואר 2019 הוא הוכרז כמוצר לשימוש חיצוני כללי.

מאפיינים
--------

המוצר מאפשר הכנסת ותשאול כמויות עצומות של מידע: ניתן לעבד כמיליארד שאילתות ו-200MB של מידע בשנייה. במוצר קיימות יכולות לביצוע אנליטיקות על המידע.

שליפת המידע מתבצעת בעזרת שפת השאילות Keyword Query Language - KQL  הדומה בעקרונותיה לשפת SQL אך מכילה יכולות מתקדמות יותר.

הערות שוליים
------------

1. 1 2  הנה 8 ההכרזות החשובות של מיקרוסופט מהלילה, באתר גיקטיים, ‏2018-09-25
2. ↑  orspod, What is Azure Data Explorer?, docs.microsoft.com (באנגלית)
3. ↑  Microsoft R&D, www.microsoftrnd.co.il
4. ↑  Introducing Azure Data Explorer, azure.microsoft.com (באנגלית)
5. ↑  General Availability: Azure Data Explorer | Azure updates | Microsoft Azure, azure.microsoft.com (באנגלית)
6. ↑  spdevdocs, Keyword Query Language (KQL) syntax reference, docs.microsoft.com (באנגלית)
**גזפרום מג'רגיונגז** (ברוסית: **Газпром межрегионгаз**) היא חברת אחזקות רוסית המנהלת את תשתיות הגז האזוריות של תאגיד גזפרום.

בעלות
-----

החברה נמצאת בבעלות מלאה של תאגיד גזפרום ובשנים הראשונות לקיומה נקראה רק מג'רגיונגז.

הנהלה
-----

מנכ"ל החברה הוא קיריל סלזניוב.

היסטוריה
--------

חברת **מג'רגיונגז** (בראשי התיבות ברוסית המשמעות היא "חברת ההפצה הבינאזורית", «Межрегиональная компания по реализации газа») הוקמה ב-21 בדצמבר 1996.

ב-1 באפריל 1997 החלה החברה למכור גז ובשנת 2002 ארגנה החברה פלטפורמת מסחר אלקטרונית למסחר בגז המיוצר על ידי יצרנים עצמאיים.

בספטמבר 2010 במסגרת השלב השני של ארגון מחדש שבוצע בתאגיד גזפרום, החברה שינתה את שמה מחברת UAH Mezhregiongaz לשמה הנוכחי גזפרום מג'רגיונגז.

קישורים חיצוניים
----------------

* אתר האינטרנט הרשמי של גזפרום מג'רגיונגז

הערות שוליים
------------

1. ↑  LLC Mezhregiongaz
2. ↑  LLC Mezhregiongaz
3. ↑  סעיף "מנהלים" באתר הרשמי.
4. ↑  LLC Mezhregiongaz
5. ↑  LLC Mezhregiongaz
6. ↑  אזור סחר אלקטרוני
7. ↑  LLC Mezhregiongaz שמה ל LLC גזפרום Mezhregiongaz
**אוטודסק אנימטור** (באנגלית: **Autodesk Animator**) היא תוכנת ציור ואנימציה דו-ממדית אשר פותחה ב-1989 על ידי חברת "Yost Group" בשביל Autodesk (היוצרים של אוטוקאד ושל 3D Studio Max) אשר יועדה למחשב האישי תחת מערכת ההפעלה DOS. 

התוכנה נחשבה לפורצת דרך בתחום האנימציה, והייתה פופולרית מאוד בסוף שנות השמונים ותחילת שנות התשעים.

בעזרת התוכנה ניתן היה להכין אנימציה קלאסית (טכניקת אנימציה בה יוצרים כל פריים בסרטון בנפרד, בדומה לאנימציה המסורתית של דיסני), לתוכנת "אנימטור סטודיו" הייתה גם טכניקת "טווינינג" (טכניקה אשר פופולרית היום בעיקר בתוכנת "פלאש" בה ניתן ליצור באופן אוטומטי אנימציה כאשר מגדירים את המיקום המחודש של אובייקט באנימציה והמחשב מחשב בעצמו את התנועה המדויקת של האובייקט בכל פריים).

בעוד ש"אנימטור" ו"אנימטור פרו" תמכו רק בייצוא וייבוא של קובצי אנימציה מפורמט FLI ו- FLC, גרסת "אנימטור סטודיו" תמכה גם בייבוא וייצוא של קובצי אנימציה מפורמט AVI.

הפיתוח על התוכנה הופסק לחלוטין וכיום היא איננה נתמכת יותר על ידי אוטודסק. בישראל התוכנה משווקת מזה כ-15 שנה.

רשימת גרסאות
------------

* **"אנימטור"** (אוקטובר 1989) - הגרסה המקורית של התוכנה, פעלה ברזולוצית מסך של 320X200 פיקסלים ו-256 צבעים.
* **"אנימטור פרו"** (יולי 1991) - הייתה טובה בהרבה מהגרסה המקורית ופעלה בכל הרזולוציות כמעט ובכל הצבעים.
* **"אנימטור סטודיו"** (1995) - יועדה למערכת חלונות אך לא זכתה להצלחה רבה בשווקים.

הסיבה לכך שגרסת ה"אנימטור סטודיו" לא זכתה להצלחה רבה קרוב לוודאי טמונה בכך שצוות המפתחים המקורי של התוכנה, חברת "Yost Group" לא היה מעורב בפיתוח של גרסת החלונות שלה. גרסת הסטודיו גם איבדה מהזרימה הארגונומית אשר אפיינה את גרסאות התוכנה הקודמות אשר פעלו תחת DOS. אנימטור פרו, לעומתה, הייתה שימושית בהרבה יותר, והייתה מהירה באופן יוצא דופן בהשוואה לתוכנות האנימציה הקיימות כיום. זו הייתה אחת התוכנות הבודדות במערכת ההפעלה DOS אשר יכלו להשתמש בכל הזיכרון במחשב.

קישורים חיצוניים
----------------

ויקישיתוף מדיה וקבצים בנושא **Autodesk Animator** בוויקישיתוף
פרויקט **תעלת אירואסיה**, הידוע גם בשם **תעלת מאניץ'**, הוא פרויקט סובייטי שאפתני שהחל בשנת 1932 אך מעולם לא הושלם, לבניית תעלה שתחבר בין הים הכספי לבין ים אזוב שבים השחור (ומכאן - חיבור בין אסיה לאירופה).

אורך התעלה המתוכננת היה כ-700 קילומטר, רוחבה 80 מטר, עומקה 6.5 מטר, והיא יועדה לכלי שיט בקיבולת של עד עשרת אלפים טון.

נתיב התעלה
----------

הנתיב נבחר בקפידה כך שיעבור לאורך מסלול לא הררי. הנקודה הגבוהה ביותר לאורך הנתיב המתוכנן גבוהה ב-27 מטר מים אזוב ו-54 מטר מהים הכספי. הוצעו פתרונות שונים להתגברות על מכשול זה באמצעות תאי שיט כמקובל בתעלות אחרות בעולם. 

נהר הדון הנשפך לים אזוב. מימין - צפון הים הכספי, אליו נשפך נהר הוולגה
הנתיב המתוכנן עובר רובו בשקע גאולוגי המכונה "שקע קומה-מאניץ'" (אנ') על שם שני הנהרות שבו – קומה (אנ') ומאניץ'. בדרכו מהים הכספי מערבה עובר הנתיב ב:

* נתיב נהר קוּמָה, על גבול האוטונומיות הרוסיות רפובליקת דאגסטן ורפובליקת קלמיקיה.
* תעלה שתיחפר על בסיס חלק מתעלת קומה-מאניץ', שהיא תעלה להעברת מים להשקיה המחברת כיום בין נהר קומה לנהר מאניץ' המזרחי
* נהר מאניץ' המזרחי
* נהר מאניץ' המערבי, הזורם כיום דרך אגם מאניץ' גודילו, אגם מלוח בקלמיקיה, ונשפך לנהר הדון.
* 100 קילומטר במורד נהר הדון, לתוך ים אזוב.

היסטוריה
--------

בחודש מאי 1932 אישרה הממשלה הסובייטית את התוכניות, והעבודה החלה מיד בחלק של נהר מניץ' המערבי. עד שנת 1941 הושלמו 329 קילומטר של שיט רצוף.

עם מעורבות ברית המועצות במלחמת העולם השנייה הופסקו העבודות על התעלה. לאחר המלחמה הושקע רוב המאמץ בגמר תעלת הוולגה-דון ולאחר מכן לא נמצאה הצדקה כלכלית מבחינת היקף השיט הצפוי להשלמת הפרויקט המקורי.
**כלכלה דואלית** היא מודל המתאר התפתחות של כלכלה. כלכלה דואלית ידועה גם בשמה השני "מודל לואיס" על שם הממציא שלה סר ויליאם ארתור לואיס. המודל מסביר את התפתחות הכלכלה בתנאים של שינוי תעסוקתי בין שני סקטורים מנותקים, הסקטור האחד נקרא הסקטור הקפיטליסטי והשני נקרא הסקטור המשני. הסקטור הקפיטליסטי על פי לואיס הוא "החלק של הכלכלה שמשתמש בהון שניתן להנפיק מחדש ובכך מזין את הקפיטליסטים." השימוש בהון נשלט על ידי הקפיטליסטים, שהם המעסיקים. הסקטור הקפיטליסטי יכול להיות או פרטי או ציבורי ומאופיין על ידי תשואה גבוהה ושכר גבוה. הסקטור המשני הוגדר על ידי לואיס בתור "החלק הזה בכלכלה שלא משתמש בהון שניתן להנפיק מחדש". הוא בדרך כלל מייצג תעשייה מסורתית, ומאופיין על ידי שכר נמוך ותשואה נמוכה.

היסטוריה
--------

במקור כלכלה דואלית כפי שתוארה על ידי ארתור לואיס הייתה חלק מהמאמר שכותרתו "התפתחות כלכלית עם תעסוקה בלתי מוגבלת" שנכתב ב-1954. המודל נקרא גם מודל לואיס לזכרו. המאמר פורסם לראשונה בבית ספר במנצ'סטר, המאמר והמודל שנגזר ממנו היו הכרחיים להקמת תשתית עבור תחום הכלכלות המתפתחות. המאמר עצמו תואר בתור המאמר המשפיע ביותר לצורך הבנת ויישום התחום.

הנחות יסוד של המודל
-------------------

המודל נוצר מתוך מספר נקודות הנחה:

1. לכלכלה בשלבי ההתפתחות שלה יש עודף תעסוקה לא נחוץ בתעשייה המסורתית.
2. העובדים בתעשייה המסורתית מעדיפים לעבוד בסקטור הקפיטליסטי בו מוצע להם שכר גבוה יותר.
3. המודל מניח שהמשכורות בסקטור הקפיטליסטי הן פחות או יותר קבועות.
4. יזמות בסקטור הקפיטליסטית היא יותר רווחית מפני שהם גובים מחיר מעל השכר הקבוע.
5. המודל מניח שהרווחים של היזמים יושקעו מחדש בעסק בצורה של הון קבוע.
6. המגזר הקפיטליסטי מפותח אומר שהכלכלה עברה מהתבססות על הסקטור המשני להתבססות על הסקטור הקפיטליסטי.

כלכלה דואלית בישראל
-------------------

בישראל מודל הכלכלה הדואלית מייצג את ההתנהגות בין מגזר ההיי-טק לבין שאר המגזרים של התעשייה הישראלית. כמו שמתואר במודל במגזר ההיי-טק יש שכר ותשואה גבוהים יותר ובנוסף ההון שמונפק בהיי-טק מושקע בחלקו להשקעות חוזרות בתחום, זאת בניגוד לענפים אחרים בתעשייה הישראלית שבהם השכר הממוצע נמוך יותר ויש בהם עודף תעסוקתי ואין בהם השקעות חוזרות רבות. בישראל מנסים לצאת מהמסלול של הכלכלה הדואלית על ידי השקעות של הממשלה בהתפתחות התעשייה המסורתית. דרור גורוביץ כתב: "מלבד ההי-טק, ישראל היא אי של בינוניות. שאר השוק מפגר עם משכורות נמוכות פריון נמוך וכל שאר השוק נמוך". עוד נאמר על הכלכלה הדואלית בישראל על ידי פרופסור טרכטנברג, ראש המועצה הלאומית לכלכלה במשרד ראש הממשלה בשנת 2007 "יצרנו שלא מדעת, שני עולמות".

הערות שוליים
------------

1. 1 2  S. ENKE, ECONOMIC DEVELOPMENT WITH UNLIMITED AND LIMITED SUPPLIES OF LABOUR, **Oxford Economic Papers** 14, 1962-06, עמ' 158–172 doi: 10.1093/oxfordjournals.oep.a040895
2. ↑  S. K. Misra; V. K. Puri, **Economics Of Development And Planning — Theory And PracticeS**, 2010
3. ↑  W. ARTHUR LEWIS, Economic Development with Unlimited Supplies of Labour, **The Manchester School** 22, 1954-05, עמ' 139–191 doi: 10.1111/j.1467-9957.1954.tb00021.x
4. ↑  Douglas Gollin, The Lewis Model: A 60-Year Retrospective, **Journal of Economic Perspectives** 28, 2014-08, עמ' 71–88 doi: 10.1257/jep.28.3.71
5. ↑  לנה זייגר, לשבור את הכלכלה הדואלית – תכנית המדען הראשי, באתר ישראל ב-OECD, ‏2016-03-04
6. ↑  טום קרגנבילד, ישראל היא לא סטארט־אפ ניישן – היא כלכלה דואלית, באתר כלכלה קלה, ‏2018-08-03
**אוטו גולדשמידט** (בגרמנית: **Otto Moritz David Goldschmidt**, שמו המלא: **אוטו מוריץ דוד גולדשמידט**; 21 באוגוסט 1829 – 24 בפברואר 1907) היה מלחין, מנצח ופסנתרן יהודי-גרמני, ידוע בקונצ'רטי הפסנתר שלו. נישא ל"זמיר השוודי", הסופרן ג'ני לינד.

ביוגרפיה
--------

גולדשמידט נולד בהמבורג, גרמניה. הוריו היו הסוחר מוריץ דוד גולדשמידט ופעילת זכויות הנשים יוהנה גולדשמידט. היו לו שבעה אחים. הוריו העשירים והמשכילים השתייכו לקהילה היהודית הרפורמית הליברלית בגרמניה. אמו הייתה זמרת, פסנתרנית, כנרת ונבלנית, והיא התמקדה בחינוך המוזיקלי של ילדיה.

גולדשמידט השתתף בקונסרבטוריון בלייפציג מ-1843 עד 1846, שם למד אצל הנס פון בילוב, פליקס מנדלסון ומוריץ האופטמן. בנוסף, לקח שיעורי פסנתר פרטיים עם קלרה שומאן.

ב-5 בפברואר 1852 נישא גולדשמידט לזמרת הסופרן המפורסמת ג'ני לינד בבוסטון, מסצ'וסטס. כדי לרצות את אשתו, הצטרף לכנסייה האפיסקופלית. לזוג נולדו שלושה ילדים.

מ-1858 התגוררו בני הזוג בלונדון, שם הפך לפרופסור בשנת 1863, ולאחר מכן היה מנהל באקדמיה המלכותית למוזיקה. בשנת 1876 ייסד את מקהלת באך, שאותה הוביל עד 1886. גולדשמידט ערך כמה פעמים את הפסטיבלים המפורסמים של הריין התחתון בדיסלדורף.

לאחר מות אשתו בשנת 1887, פרסם את הביוגרפיה שלה. גולדשמידט נפטר בלונדון בשנת 1907, בגיל 77.

קישורים חיצוניים
----------------

ויקישיתוף מדיה וקבצים בנושא **אוטו גולדשמידט** בוויקישיתוף

* אוטו גולדשמידט, באתר ספוטיפיי
* אוטו גולדשמידט, באתר MusicBrainz (באנגלית)
* אוטו גולדשמידט, באתר Discogs (באנגלית)
* Goldschmidt, Otto, *The Androom Archives*, November 11, 2017

הערות שוליים
------------

1. ↑  Julius Carlebach, Gerhard Hirschfeld, Aubrey Newman, Peter Pulzer, **Second Chance: Two Centuries of German-speaking Jews in the United Kingdom**, Mohr Siebeck, 1991, עמ' 216. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283662705171
* BNE: XX1670476
* BnF: cb11514783s (data)
* GND: 116757086
* ISNI: 0000 0000 8287 633X
* LCCN: n82208565
* MusicBrainz: a5c399d6-948f-4e42-9ce2-ff618b9a6aa9
* NKC: mzk2013789342
* NTA: 160336716
* SNAC: w6jm2ngw
* ULAN: 500524382
* VIAF: 107639675
* WorldCat: lccn-n82208565

 |
אזור ארצות השפלה לאחר הסכם לונדון מ-1839:  

1. הולנד; 2. חבל לימבורג ההולנדי; 3. בלגיה; 4. הפרובינציה לוקסמבורג בבלגיה; 5. הדוכסות הגדולה של לוקסמבורג
**הסכם לונדון**, הקרוי גם **ההסכם הראשון של לונדון** או **ועידת 1839**, היה הסכם שנחתם ב-19 באפריל 1839, לאחר תשע שנות מאבק לסירוגין לעצמאות בלגיה, בין המעצמות האירופיות בריטניה, אוסטריה, צרפת, פרוסיה ורוסיה לבין הממלכה המאוחדת של ארצות השפלה וממלכת בלגיה, לפיו מכירות המעצמות האירופיות בעצמאותה של בלגיה ובנייטרליות שלה, ומתחייבות להגן עליה במקרה של פלישה.

ההיבט הטריטוריאלי
-----------------

בלגיה נחשבה מאז שנת 1815 כחלק מן הממלכה המאוחדת של ארצות השפלה. על פי ההסכם הפך החלק הדרומי שלה לממלכת בלגיה, כפי שהיה בפועל מאז 1830 וזכה להכרה בינלאומית.

אזור לימבורג חולק בין הולנד ובלגיה - והיה לפרובינציה ההולנדית לימבורג, ולמקבילתה הבלגית, המכונה גם היא בשם לימבורג. חלוקה דומה הוחלה על הדוכסות הגדולה של לוקסמבורג, אשר איבדה שני שלישים משטחה לטובת הפרובינציה לוקסמבורג שבבלגיה, תהליך שזכה לכינוי "חלוקת לוקסמבורג השלישית". בשליש הנוסף נותרה מחצית מהאוכלוסייה דוברת הגרמנית של הדוכסות.

חלק מפלנדריה הופרד מבלגיה, ונמסר להולנד (מחוז זיילנד), מכיוון שההולנדים סירבו לשליטה משותפת באזור שפך הנהר סכלדה. בתמורה, התחייבו ההולנדים לאפשר תנועה חופשית לנמל אנטוורפן הבלגי.

ההיבט ההיסטורי
--------------

חשיבותו ההיסטורית של ההסכם התבררה במיוחד עם פרוץ מלחמת העולם הראשונה. פלישת האימפריה הגרמנית לבלגיה במלחמת העולם הראשונה באוגוסט 1914 היוותה הפרה ישירה של ההסכם ושל הנייטרליות הבלגית, ושימשה כמניע עבור בריטניה להצטרף למלחמה. קנצלר גרמניה צוטט אז כמי שאומר כי אינו מאמין שמלחמה תפרוץ בין גרמניה ובריטניה בעבור חתיכת נייר. הפרת ההסכם הייתה הבסיס החוקי להאשמת גרמניה בפרוץ המלחמה ולתביעת הפיצויים (סעיף 232) של הסכם ורסאי.

ככל הנראה, השימוש של בריטניה בהפרת הסכם הנייטרליות ומימוש הסכם ההגנה עם בלגיה כסיבה להכרזת מלחמה, היה רק תירוץ לחששה האמיתי משליטת הצי הגרמני הגדול בנמליה החשובים של בלגיה.

מסילת הריין
-----------

הסכם לונדון הבטיח לבלגיה זכות מעבר בתעלות שיט וברכבת בתוך שטח הולנד, לכיוון חבל הרוהר הגרמני, ויצירת רצף מעבר לסחורות אל נמל אנטוורפן. זכויותיה של בלגיה כוללות גם את הזכות לפיתוח ושדרוג הנתיב, וההסכמה כוללת גם את אופן חלוקת העלויות השונות הכרוכות בביצוע עבודות הפיתוח והתחזוקה, בין שתי המדינות. זכויות אלה הוסכמו ונחתמו מחדש במספר הסכמים בין המדינות בשנים 2004–2005.

מסילת הריין בין אנטוורפן למנשנגלדבך העוברת בתוך טריטוריה הולנדית

קישורים חיצוניים
----------------

ויקישיתוף מדיה וקבצים בנושא **הסכם לונדון** בוויקישיתוף